# Gestió de sessions

&Jost.Schenck; &Jost.Schenck.mail;
&traductor.Antoni.Bella;
28 de novembre de 2018
Plasma 5.14
KDE
KControl
sessió
Arranjament del sistema

## Sessió d'escriptori

### Ús

En aquest mòdul de l'&systemsettings; podreu configurar el gestor de sessions i sortida del &plasma;.

La gestió de sessions es refereix a la capacitat del &plasma; per a desar l'estat de les aplicacions i finestres quan sortiu del &plasma; i restaurar-les quan hi torneu a accedir.

#### General

Confirma la sortida

  Si aquesta opció ha estat seleccionada, en sortir del &plasma; se us mostrarà un diàleg amb un temps d'espera predeterminat de 30 segons per a la seva confirmació. En aquest diàleg podeu escollir si desitgeu restaurar la vostra sessió actual quan la inicieu la propera vegada.

Ofereix les opcions d'aturada

  Si està marcada aquesta opció, el &plasma; mostrarà la possibilitat d'escollir entre diverses opcions d'apagada. Això inclou finalitzar la sessió actual (l'opció usada si les opcions d'apagada no estan disponibles), l'apagada de l'ordinador o reiniciar-lo.

#### Opció de sortida per omissió

Finalment podeu configurar què haurà de passar per omissió quan sortiu del &plasma;. Aquestes opcions no són possibles en tots els sistemes operatius i requereixen l'ús del SDDM com al vostre gestor d'accés.

Les opcions disponibles són autoexplicatives. Si teniu cap dubte, deixeu l'opció preestablerta. Són les següents:

- Finalitza la sessió actual (aquesta és per omissió)

- Apaga l'ordinador

- Torna a engegar l'ordinador

#### En connectar-se

Podeu escollir una de les tres opcions per a com s'haurà d'accedir al &plasma;:

Restaura la sessió prèvia

  Si seleccioneu aquesta opció, el &plasma; desarà l'estat de la vostra sessió actual quan en sortiu. El &plasma; la restaurarà en el següent accés, de manera que pugueu continuar amb la vostra tasca amb l'escriptori en el mateix estat en el qual el vàreu deixar.

Restaura la sessió desada manualment

  En comptes de restaurar el &plasma; l'estat en el qual estava quan vàreu accedir-hi l'última vegada, es restaurarà a un estat específic que hàgiu desat manualment.

  Si aquesta opció està marcada, el menú de l'aplicació oferirà un element addicional Energia / Sessió Desa la sessió.

Comença amb una sessió buida

  Si seleccioneu aquesta opció, el &plasma; mai restaurarà les sessions que hàgiu desat.

Finalment podeu introduir un llistat d'aplicacions separades per dos punts (`:`) o coma (`,`) que s'haurien d'excloure de les sessions, de manera que en accedir a una nova sessió no es restauraran. Per exemple, `xterm:konsole` o `xterm,konsole`.